«Thea Jensen» har flere betydninger.

| Medaljeoversikt |
| --- |
| Konkurrerte for Danmarks flagg Danmark |
| Friidrett: |
| Friidrett Nordisk juniormesterskap i friidrett |
| Gull | 2018 Hvidovre | Kulestøt |
| Sølv | 2017 Umeå | Diskos |

**Thea Jensen** (født 12. mars 1999) er en dansk friidrettsutøver som konkurrerer for Hvidovre AM. Hun ble dansk mester i kulestøt innendørs i 2018, og vant kulestøt under Nordisk juniormesterskap i friidrett 2018.

Idrettskarriere
---------------

### 2013

Jensen ble dansk U16-mester i kulestøt og diskos i 2013, og hun fikk sølv i slegge. I Världsungdomsspelen 2013 fikk hun sølv i kulestøt i J14-klassen, bak Ida Stenbäck.

### 2014

Hun ble dansk U16-mester i kulestøt (3 kg) innendørs i 2014, og vant kulestøt og diskos i J15-klassen i World Indoor Throwing 2014 i Väaxjö i Sverige. Hun vant kulestøt og diskos i det danske U16-mesterskapet utendørs, og fikk sølv i sleggekast. 

### 2015

I mars 2015 ble hun dansk U18-mester i kulestøt innendørs. Utendørs ble hun dansk U18-mester i kulestøt, diskos, vektkast og sleggekast, og hun deltok i Ungdoms-VM i friidrett, der hun ble slått ut i kvalifiseringen i kulestøt. Hun vant kulestøt i J16-klassen under Världsungdomsspelen 2015. I det danske mesterskapet i friidrett kom hun på sjetteplass i diskos og kulestøt.

### 2016

I det danske U18-mesterskapet innendørs vant hun kulestøt (3 kg), med et støt på 15,42 meter. Hun vant kulestøt og diskos under Världsungdomsspelen 2016, i J17-klassen, og hun deltok i U18-EM i friidrett 2016, der hun kom på sjuendeplass i kulestøt. Hun ble også tatt ut til å delta i Nordisk juniormesterskap i friidrett 2017, der hun kom på sjetteplass i kulestøt. 

Hun deltok i dansk mesterskap i friidrett 2016, og kom der på fjerdeplass i kulestøt, femteplass i diskos og åttendeplass i sleggekast, og hun vant kulestøt, diskos og sleggekast i det danske U18-mesterskapet i friidrett, samt fikk sølv i vektkast.

### 2017

I det danske mesterskapet innendørs i 2017 kom Jensen på sjetteplass i kulestøt, og hun vant det danske U20-mesterskapet innendørs. 

Utendørs deltok hun i Nordisk juniormesterskap i friidrett 2017, og kom der på tredjeplass i diskos og fjerdeplass i kulestøt. I det danske mesterskapet i U20-klassen vant hun kulestøt, diskos, vektkast og sleggekast.

### 2018

Hun deltok i Nordisk mesterskap i friidrett innendørs 2018, og kom der på sjetteplass i kulestøt. Den 17. februar vant hun kulestøt under det danske mesterskapet innendørs, og vant med det sin første seniortittel. Hun vant også kulestøt i det danske U20-mesterskapet innendørs.

Hun vant kulestøt i J19-klassen under Världsungdomsspelen 2018, og kom på fjerdeplass i diskos. I U20-VM i friidrett 2018 ble hun slått ut i kvalifiseringen i kulestøt, der hun støtet 13,46 meter, som var 22. beste resultat. I Nordisk juniormesterskap i friidrett 2018 vant hun kulestøt, og kom på sjetteplass i diskos.

Referanser
----------

1. ↑   World Athletics Database, World Athletics utøver-ID 301290[Hentet fra Wikidata]
2. 1 2   www.european-athletics.org[Hentet fra Wikidata]
3. 1 2 3  Statatletik.dk - *Thea Jensen*, besøkt 14. august 2018.
4. ↑  Track and Field - *Världsungdomsspelen 2013*, besøkt 14. august 2018.
5. 1 2 3 4 5 6  IAAF - *Thea Jensen*, besøkt 14. august 2018.
6. ↑  Smålands Friidrottsförbund - *World Indoor Throwing 2014*, besøkt 14. august 2018.

Eksterne lenker
---------------

* (en) Thea Jensen – World Athletics Rediger på Wikidata
* (da) Profil hos Dansk Atletik Forbunds officielle statistikside